[{"text_idx": "#000000", "text": "Free delivery when you spend \u00a350 in the UK"}, {"text_idx": "#000001", "text": "Cennin Tri Chornel wedi\u2019u Heplesu"}, {"text_idx": "#000002", "text": "Yn gwneud 1 X jar 2L"}, {"text_idx": "#000003", "text": "250-300g cennin tri chornel, torri\u2019r gwaelod a\u2019u golchi\n1.25L halen heli, 5% (1.25 ml dw\u0302r a 63g o halen mo\u0302r Halen Mo\u0302n)"}, {"text_idx": "#000004", "text": "250-300g cennin tri chornel, torri\u2019r gwaelod a\u2019u golchi"}, {"text_idx": "#000005", "text": "1.25L halen heli, 5% (1.25 ml dw\u0302r a 63g o halen mo\u0302r Halen Mo\u0302n)"}, {"text_idx": "#000006", "text": "Mae Nena Foster yn awdur bwyd sy\u2019n arbenigo yn y byd eplesu. Nod ei holl fwyd yw dod a\u0302 phleser a symlrwydd yn o\u0302l i goginio, ac mae\u2019n adnabyddus am ddod a\u0302\u2019i natur bositif i\u2019w holl fwyd ac addysgu. Mae ei gweithdai ar-lein yn wych, sy\u2019n cynnig ffordd ardderchog o ddysgu mwy am fanteision gwych eplesu."}, {"text_idx": "#000007", "text": "Yn y rysait hon, mae\u2019n dangos sut i greu ategyn blasus allan o flodau wedi\u2019u fforio sy\u2019n dod o bob rhan o\u2019r DU."}, {"text_idx": "#000008", "text": "Mae\u2019n siw\u0302r mai cennin tri chornel yw un o\u2019m hoff bethau i fforio, ac roedd penderfynu eplesu peth o\u2019r hyn yr oeddwn wedi dod o hyd iddo yn un o\u2019r llwyddiannau blas gorau erioed. Ar o\u0302l cael ei eplesu, mae ei flas garlleg a nionyn yn meddalu, ac mae\u2019r canlyniad yn debyg i asbaragws, ond gyda blas llawn umami. Gallwch ychwanegu hyn i saladau, brechdanau neu ei gymysgu i besto neu ddip. A chofiwch gadw\u2019r heli, gan ei fod yn ychwanegu blas i unrhyw beth, gan gynnwys cawl."}, {"text_idx": "#000009", "text": "Rhowch y cennin a\u2019r dail llawryf yn dynn i mewn i\u2019r jar. Torrwch y coesynnau os oes angen i sicrhau bod 4-5cm o le uwchben y cennin a phen y jar."}, {"text_idx": "#000010", "text": "Nesaf, cre\u0308wch eich heli drwy hydoddi\u2019r halen mewn digon o ddw\u0302r berwedig a rhowch ddw\u0302r oer wedi\u2019i hidlo ar ei ben nes bod 1.25L yn y cynhwysydd."}, {"text_idx": "#000011", "text": "Tywalltwch yr heli dros y cennin ar o\u0302l iddo oeri ychydig, gan wneud yn siw\u0302r eu bod wedi gorchuddio\u2019n llwyr. Os oes angen rhagor o heli arnoch, defnyddiwch ddeilen fresych i orchuddio\u2019r llysiau, neu bwysau eplesu i sicrhau bod y cennin wedi\u2019u gorchuddio\u2019n llwyr gan yr heli. Caewch y jar(iau)."}, {"text_idx": "#000012", "text": "Gadewch y cennin i eplesu am 2-3 wythnos. Bydd yr heli\u2019n mynd yn gymylog ac yn befriog wrth i\u2019r llysiau eplesu, ond peidiwch a\u0302 phoeni, bydd yn clirio. Sicrhewch eich bod yn eplesu i ffwrdd o olau\u2019r haul, ac yn rhywle sydd a\u0302 thymheredd cyson o 20-22C."}, {"text_idx": "#000013", "text": "Pan fydd y cennin yn barod i\u2019w bwyta, rhowch mewn jariau llai i\u2019w storio (yn ogystal ag ychydig o\u2019r heli i\u2019w gorchuddio) yn yr oergell a bwytewch nhw o fewn 4-6 wythnos, ond byddant yn para\u2019n hirach os ydych yn eu cadw\u2019n oer a heb eu hagor."}, {"text_idx": "#000016", "text": "Pure Sea Salt with Vanilla 100g"}]